open-index/open-wikipedia-markdown huggingface dataset:
ტიბოს ოჯახი

**ტიბოს ოჯახი** () — ფრანგული კრიტიკული რეალიზმის წარმომდაგენლის როჟე მარტინ დიუ გარის (1881-1958) რომანი.

რომანში მოქმედება ვითარდება ორი ოჯახის, ტიბოსა და ფონტანენების გარშემო. დაპირისპირებულია ორი ძმის ხასიათი: ანტუანი  ნიჭიერი, ახალგაზრდა კაცია, რომელმაც მთელი ცხოვრება შესწირა საკუთარ სამუშაოს. მისთვის უცხოა სიყვარულის მცნება და არ აღიარებს ღვთის არსებობასაც კი. ჟაკ ტიბო კი პირიქით, ის თავს სწირავს  ჰუმანურ პრინციპებს და პროტესტს უცხადებს ძალადობას, ბურჟუაზიას — რომლის ნაწილიც სულ თავისუფალდ შეეძლო ყოფილიყო. მეშვიდე თავიდან აღწერილია ომის ამბები. მწერალმა სწორედ ომის დაწვრილებითი, რეალისტური აღწერის გამო მიიღო ნობელის პრემია.

მესამე ნაწილი წარმოადგენს ანტუან ტიბოს სიკვდილისწინა წერილებსა და ჩანაწერებს. ორივე ძმა მსხვერპლი ხდება ომისა, ერთი - შეგნებულად, მეორე - მისდაუნებურად.

## სქოლიო 
კატეგორია:ფრანგული რომანები
ვრედეფორტის კრატერი

**ვრედეფორტის კრატერი** — დაჯახების შედეგად წარმოქმნილი უდიდესი კრატერი დედამიწაზე. მდებარეობს სამხრეთ აფრიკის რესპუბლიკაში, ფრი-სტეიტის პროვინციაში. სახელი მიიღო ქალაქ ვრედეფორტისგან, რომელიც მისი ცენტრის სიახლობეს მდებარეობს. 2005 წელს, გეოლოგიური ღირებულების საფუძველზე, იუნესკომ ვრედეფორტის გუმბათი მსოფლიო მემკვიდრეობის სიაში შეიტანა.

ასტეროიდი, რომელიც ვრედეფორტს დაეცა, შეფასებულია როგორც ერთ-ერთი უდიდესი, რომელიც კი ოდესმე დედამიწას დასცემია. მისი დიამეტრი 5–10 კმ ყოფილა.

კრატერის დიამეტრი 250–300 კმ-ია, რაც უფრო დიდია, ვიდრე სუდბარის აუზი (200 კმ). შედეგად, ვრედეფორტი დედამიწაზე შეჯახების შედეგად წარმოქმნილი უდიდესი სტრუქტურაა. მაგრამ თუ აღმოჩნდება, რომ ანტარქტიდაზე არსებული უილკესის მიწის კრატერიც დაჯახების შედეგადაა წარმოქმნილი, ვრედეფორტი მას დაუთმობს პირველობას, რადგან მისი დიამეტრი 500 კმ-ია. ვრედეფორტის კრატერის ასაკი 2,023 ± 4 მლნ წელია. მისი წარმომქმნელი ასტეროიდი დედამიწას პალეოპროტეროზოურ ერაში დაეჯახა. ვრედეფორტი დედამიწის მეორე უძველესი კრატერია რუსეთში მდებარე სუავიარვის კრატერის შემდეგ, რომელიც 300 მლნ. წლით უფრო ძველია.

თავდაპირველად მიიჩნეოდა, რომ კრატერის ცენტრში მდებარე გუმბათი ჩამოყალიბებული იყო ვულკანური აქტივობების შედეგად, მაგრამ 1990-იან წლებში, მდინარე ვაალის სიხალოვეს დამსხვრეული კონუსების აღმოჩენის შედეგად გამოირკვა, რომ ეს იყო დედამიწასთან უზარმაზარი შეჯახების შედეგად წარმოქმნილი არეალი.

ვრედეფორტის კრატერი ერთ-ერთია დედამიწაზე არსებული დაჯახების შედეგად წარმოქმნილი სულ რამდენიმე კრატერიდან, მაშინ, როდესაც ისინი მრავლადაა მზის სისტემაში. მათ შორის საუკეთესოდაა ცნობილი იუპიტერის თანამგზავრზე, კალისტოზე არსებული ვალჰალას კრატერი. ამ მხრივ გამორჩეულია მთვარეც, რომელზეც რამდენიმე ასეთი კრატერი მდებარეობს. დედამიწაზე არსებული ასეთი კრატერები მნიშვნელოვნადაა დაზიანებული ისეთი გეოლოგიური პროცესების შედეგად, როგორებიცაა ეროზია და ფილების ტექტონიკური მოძრაობა.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Impact Cratering Research Group- University of the Witwatersrand 
* Earth Impact Database 
* Deep Impact - The Vredefort Dome
* Satellite image of Vredefort crater from Google Maps
* Impact Cratering: an overview of Mineralogical and Geochemical aspects - University of Vienna 
*google earth 3d .KMZ of 25 largest craters (requires google earth)

## სქოლიო
კატეგორია:მსოფლიო მემკვიდრეობის ძეგლები სამხრეთ აფრიკის რესპუბლიკაში
კატეგორია:სამხრეთ აფრიკის რესპუბლიკის გეოგრაფია
კატეგორია:სამხრეთ აფრიკის რესპუბლიკის კრატერები
ნახიდი

**ნახიდი** — სოფელი საქართველოში, ახალგორის მუნიციპალიტეტში (კორინთის თემი), მდინარე ქსნის (მტკვრის მარცხენა შენაკადი) ხეობაში. ზღვის დონიდან 1350 მმეტრი, ახალგორიდან 15 კმ. 2002 წლის აღწერის მონაცემებით სოფელში ცხოვრობს 8 კაცი. 

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
ნაგომევი

**ნაგომევი** — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (სალბიერის თემი). მდებარეობს ალევის ქედის დასავლეთ კალთაზე. ზღვის დონიდან 1200 მ, ახალგორიდან 12 კმ, ქსნიდან (უახლოესი რკინიგზის სადგური) 31 კმ. 2002 წლის აღწერის მონაცემებით სოფელში ცხოვრობს 29 კაცი. 

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
ოხირი

**ოხირი** — სოფელი საქართველოში, ახალგორის მუნიციპალიტეტში (ქარჩოხის თემი), მდინარე ქსნის ხეობაში. ზღვის დონიდან 1770 მ, ახალგორიდან 35 კმ. 2002 წლის აღწერის მონაცემებით სოფელში არავინ არ ცხოვრობს. 

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
ლოისიოსი

**ლოისიოსი** () — მდინარე საბერძნეთში. სიგრძე 23 კმ. ერთვის მდინარე ალფეოსს. სათავე აქვს ლიკოქორის სიახლოვეს. დამახასიათებელია სწრაფი დინება. ლოისიოსი წარმოქმნის ხეობას, რომლის სიგრძეა 15 კმ, ხოლო სიგანე დაახლოებით 2 კმ. ვრცელდება მერიდიანული მიმართულებით. ხეობის ვიწრო მონაკვეთი სიღრმეში ადილ-ადგილ 300 მ აღწევს. ხეობის დიდი ნაწილი ტყითაა დაფარული. წარსულში მდინარის ხეობაში ჩნდებოდა ხშირი დასახლებები, შუა საუკუნეებში აქ ააშენეს მონასტრები, ფერდობებზე არის მრავალრიცხოვანი ისტორიული ძეგლები. ლოისიოსი ალტერნატიული ტურიზმის შესანიშნავი ადგილია, აქ ხშირად იმართება სამოყვარულო რაფტინგები.

## იხილეთ აგრეთვე
* საბერძნეთის მდინარეების სია

## რესურსები ინტერნეტში
*მდინარე ლოისიოსი  
*მდინარე ლოისიოსი  

კატეგორია:საბერძნეთის მდინარეები
ჟან ოგიუსტ დომინიკ ენგრი

**ჟან ოგიუსტ დომინიკ ენგრი** ( დ. 29 აგვისტო 1780, მონტობანი — გ. 14 იანვარი, 1867, პარიზი) — ფრანგი ფერმწერი და გრაფიკოსი. 1797 წლიდან სწავლობდა ჟაკ-ლუი დავითდან პარიზში. 1806-1824 წწ. მუშაობდა იტალიაში, 1835-1841 წწ. იყო ფრანგული აკადემიის დირექტორი რომში. 
განიცადა დავიდის გავლენა.

მხატვრის დიდი ზომის ისტორიული, მითოლოგიური და რელიგიურ სიუჟეტებზე შექმნილ სურათებში გამომჟღავნდა სიმპათიები კლასიციზმისადმი. 
ენგრი კლასიციზმის უკანასკნელი დიდი წარმომადგენელია. კლასიცისტურმა ტენდენციებმა დროთა განმავლობაში მხატვარი მოწყვიტა რეალურ სინამდვილეს.

## ლიტერატურა 
## რესურსები ინტერნეტში 
* Biography, Style and Artworks
* Biography and Selected Works of Dominique Ingres
* Jean Auguste Dominique Ingres.org  - 200 paintings
* Gallery of Ingres Paintings 

## სქოლიო
კატეგორია:ფრანგი მხატვრები
კატეგორია:მხატვრები ანბანის მიხედვით
შავნაბადა (სამსრის ქედი)

**შავნაბადა** — ვულკანური მთა საქართველოში, სამცხე-ჯავახეთის მხარის ახალქალაქის მუნიციპალიტეტისა და ქვემო ქართლის მხარის წალკის მუნიციპალიტეტის ადმინისტრაციულ საზღვარზე. მდებარეობს სამსრის ქედზე, მწვერვალებს თავკვეთილსა და დასავლეთ ქოროღლს შორის. შავნაბადას აქვს ორი კონუსი. ჩრდილოეთი კონუსი უფრო მაღალია (2929 მ) და უკრატერო. სამხრეთ კონუსს (2800 მ) მკაფიოდ გამოხატული კრატერი აქვს. აგებულია მეოთხეული ანდეზიტებით.

## ლიტერატურა
კატეგორია:სამცხე-ჯავახეთის მხარის მთები
კატეგორია:ქვემო ქართლის მხარის მთები
კატეგორია:საქართველოს ვულკანები
ზედა გორდი

**ზედა გორდი** — სოფელი საქართველოში, ხონის მუნიციპალიტეტის გორდის ადმინისტრაციულ ერთეულში (იმერეთის მხარე).

ზედა გორდი მდებარეობს იმერეთის დაბლობის ჩრდილოეთ ბორცვიან მთისწინეთში, მდ. ცხენისწყლის ხეობაში, ზღვის დონიდან 650 მ-ზე, ხონიდან 22 კმ-ში. სოფლის ტერიტორიაზე შემორჩენილია დადიანების საზაფხულო რეზიდენციის ნანგრევები. აქვე აღმოჩენილია ქვედა პალეოლითის ხანის გორდის ნამოსახლარი. ზედა გორდის მიდამოებში არის შუა საუკუნეების რამდენიმე ციხის ნაშთები, ასევე ბუნების ძეგლი — ოკაცეს კანიონი.  

## დემოგრაფია
2014 წლის აღწერის მონაცემებით სოფელში ცხოვრობს 397 ადამიანი.

## ბუნების ძეგლები
სოფლის მიდამოებში, მდინარე ოკაცეს ხეობაში მდებარეობს ოკაცეს კანიონი, რომლის სიგანე ზოგან 3–6 მეტრი, ზოგან 15–20 მეტრია, სიღრმე კი 20-დან 100 მეტრამდე მერყეობს. კანიონს ამშვენებს რამდენიმე წყალუხვი ჩანჩქერი. ერთ-ერთი ტბის ,ოსხაპოს” სიგრძე 60 მეტრია. მდინარე ოკაცეზე რამდენიმე ბუნებრივი ქვახიდია გადებული, ერთი მათგანია ,ბოგა”. კანიონს გააჩნია მღვიმეები, საიდანაც გამოედინება კარსტული წყლები. კანიონის კიროვან ნაპირზე იზრდება საკმაოდ მსხვილი ბზის ხეები. ხეობის ნაპირები ტყის ბუჩქნარითაა დაფარული.

სოფლის მიდამოებშია ასევე გორდის მღვიმე.

## დავით დადიანის სასახლე
მინი|გორდის სასახლე. 1840-იანი წლები.
სოფელში შემორჩენილია დადიანების საზაფხულო რეზიდენციის ნანგრევები. სასახლე დავით დადიანმა 1841 წელს რუსი არქიტექტორის, ლეონიდ ვასილიევის პროექტის მიხედვით ააშენებინა. სასახლე იყო ორსართულიანი, ციხე-სიმაგრის მსგავსი ნაგებობა. დასრულებული სახით შენობა სიგრძეში 40 მეტრს და სიგანეში 20 მეტრს შეადგენდა. პირველ სართულს სვეტები და თაღები ჰყოფდა, ხოლო მეორე სართულზე დიდებული დარბაზი, მისაღები ოთახი, სალონი და ბიბლიოთეკა იყო განთავსებული.

დავით დადიანმა მოიწვია აგრონომი და ლანდშაფტის არქიტექტორი, ჟოზეფ ბაბინი, რომელიც აგრეთვე ზუგდიდის ბოტანიკური ბაღის გაშენებას ხელმძღვანელობდა და რომელსაც გორდის სასახლის გარშემო ბაღების დაპროექტება დაევალა. სამუშაოები ბაბინიმ დაიწყო და მოგვიანებით მშენებლობაზე პასუხისმგებლობა იტალიელმა მებაღემ გაეტანო ზამბერლეტიმ გადაიბარა. 80 ჰექტარზე გადაჭიმულ ტერიტორიას ქვის კედელი ჰქონდა გარშემორტყმული, რომელშიც სამი დაცული ჭიშკარი იყო დატანებული. ამ კომპლექსში აბანო და ხელოვნური ტბაც შედიოდა.

## სქოლიო 
კატეგორია:ხონის მუნიციპალიტეტის სოფლები
HarperCollins

**HarperCollins** — ბრიტანული გამომცემლობა, დაარსებული 1819 წელს. მას ფლობს  News Corporation. HarperCollins აქტიური გამომცემელია. მის პროდუქციაში შედის კოლინზის ინგლისური ენის ლექსიკონი.

## რესურსები ინტერნეტში
* HarperCollins Publishers - ინდოეთი
* HarperCollins Publishers - აშშ
* HarperCollins Publishers - გაერთიანებული სამეფო
* გაერთიანებული სამეფო
* HarperCollinsChildrens აშშ
* HarperCollins Publishers ავსტრალია
* HarperCollins Publishers კანადა

კატეგორია:ბრიტანული გამომცემლობები
კატეგორია:ამერიკული გამომცემლობები
ჰარი პოტერი და ფილოსოფიური ქვა (მრავალმნიშვნელოვანი)

**ფილოსოფიური ქვა ** ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების პირველ ტომს.

**ფილოსოფიური ქვა** ასევე შეიძლება ნიშნავდეს:

* ჰარი პოტერი და ფილოსოფიური ქვა, რომანი, გამოვიდა 1997 წელს
* ჰარი პოტერი და ფილოსოფიური ქვა (ფილმი), პირველი რომანის ეკრანიზაცია
* ჰარი პოტერი და ფილოსოფიური ქვა (საუნდტრეკი), პირველი რომანის ეკრანიზაციის საუნდტრეკი
* ჰარი პოტერი და ფილოსოფიური ქვა (თამაში), თამაში წიგნის მიხედვით

კატეგორია:ჰარი პოტერი
სებასტიან კოხი

**სებასტიან კოხი** ( დ. 31 მაისი 1962, კარლსრუე, გერმანია) — გერმანელი თეატრისა და კინოს მსახიობი.

## ბიოგრაფია
დაიბადა კარსლრუეში, იზრდებოდა ქალაქ შტუტგარტში. დედამისი შვილს მარტოობაში ზრდიდა, გარკვეული პერიოდი იგი ბავშთა სახლში ცხოვრობდა. 1982-1985 წწ. სწავლობდა მიუნხენში ოტო ფალკენბერგის სკოლაში. სწავლების პერიოდში გამოდიოდა ახალგაზრდა თეატრთან ერთად. 
გამოსვლები უწევდა ულმისა და დარმშტადტის თეატრებში, ხოლო 1990 წელს ბერლინის თეატრებში. 
ამ პერიოდში იღებდა მრავალრიცხოვან როლებს თეატრსა და ტელესერიალებში. 
სებასტიან კოხის კარიერისთვის მნიშვნელოვანი იყო ანდრეას ბაადერის როლი ერთ-ერთ გერმანულ დოკუმენტურ დრამაში, რომლის შემდეგაც გამოდიოდა
ბევრ სრულმეტრაჟიან სატელევიზიო დრამებში.

მნიშვნელოვანი იყო მისი როლი ფილმში „ეშმაკთან მოცეკვავე“, რომელიც 2001 წელს გამოვიდა, ამავე პერიოდში შეასრულა როლი სერიალში,
სახელწოდებით „მანის ოჯახი – ასწლიანი რომანი“. ამ ორი როლით სებასტიან კოხმა სახელი მოიხვეჭა და ამასთანავე დაიმსახურა ადოლფ გრიმეს პრემია. 
2004 წელს შეასრულა როლი ფილმში „ოპერაცია ვალკირია“, რისთვისაც არაერთი ჯილდო დაიმსახურა.

2006 წელს გამოდის ფლორიან ჰენკელ ფონ დონერსმარკის კინოდრამა „სხვების ცხოვრება“, სადაც ერთ-ერთი წამყავანი როლი სებატიან კოხმა შეასრულა.
2007 წელს ეს კინო ოსკარის მფლობელი გახდა, როგორც საუკეთესო უცხოენოვანი ფილმი.
2006-2007 წლებში გამოდიოდა თეატრებში. სებასტიან კოხმა ერთ-ერთი ბოლო როლი მიიღო ფილმში „უცნობი“.

სებასტიან კოხი ბერლინში ცხოვრობს, ჰყავს მეუღლე და შვილი.

## ფილმოგრაფია 
## რესურსები ინტერნეტში
* 
*Sebastian Koch 
*Sebastian Koch at his management's website 
*Fan site  
*Photographs of Sebastian Koch
*Biography by press agency Just Publicity

## სქოლიო
კატეგორია:გერმანელი მსახიობები
კატეგორია:დაბადებული 1962
კატეგორია:დაბადებული 31 მაისი
კატეგორია:მსახიობები ანბანის მიხედვით
კატეგორია:ცოცხალი ადამიანები
ჰარი პოტერი და აზკაბანის ტყვე (მრავალმნიშვნელოვანი)

**აზკაბანის ტყვე** ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მესამე ტომს.

**აზკაბანის ტყვე** ასევე შეიძლება ნიშნავდეს:

* ჰარი პოტერი და აზკაბანის ტყვე, რომანი, გამოვიდა 1999 წელს
* ჰარი პოტერი და აზკაბანის ტყვე (ფილმი), მესამე რომანის ეკრანიზაცია
* ჰარი პოტერი და აზკაბანის ტყვე (საუნდტრეკი), მესამე რომანის ეკრანიზაციის საუნდტრეკი
* ჰარი პოტერი და აზკაბანის ტყვე (თამაში), თამაში წიგნის მიხედვით

კატეგორია:ჰარი პოტერი
ჰარი პოტერი და ცეცხლოვანი თასი (მრავალმნიშვნელოვანი)

**ცეცხლოვანი თასი** ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეოთხე ტომს.

**ცეცხლოვანი თასი** ასევე შეიძლება ნიშნავდეს:

* ჰარი პოტერი და ცეცხლოვანი თასი, რომანი, გამოვიდა 2000 წელს
* ჰარი პოტერი და ცეცხლოვანი თასი (ფილმი), მეოთხე რომანის ეკრანიზაცია
* ჰარი პოტერი და ცეცხლოვანი თასი (საუნდტრეკი), მეოთხე რომანის ეკრანიზაციის საუნდტრეკი
* ჰარი პოტერი და ცეცხლოვანი თასი (თამაში), მეოთხე წიგნის მიხედვით

კატეგორია:ჰარი პოტერი
ჰარი პოტერი და ფენიქსის ორდენი (მრავალმნიშვნელოვანი)

**ფენიქსის ორდენი** ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეხუთე ტომს.

**ფენიქსის ორდენი** ასევე შეიძლება ნიშნავდეს:

* ჰარი პოტერი და ფენიქსის ორდენი, რომანი, გამოვიდა 2003 წელს
* ჰარი პოტერი და ფენიქსის ორდენი (ფილმი), მეხუთე რომანის ეკრანიზაცია
* ჰარი პოტერი და ფენიქსის ორდენი (საუნდტრეკი), მეხუთე რომანის ეკრანიზაციის საუნდტრეკი
* ჰარი პოტერი და ფენიქსის ორდენი (თამაში), მეხუთ წიგნის მიხედვით

კატეგორია:ჰარი პოტერი
ჰარი პოტერი და ნახევარპრინცი (მრავალმნიშვნელოვანი)

**ჰარი პოტერი და ნახევარპრინცი** ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეექვსე ტომს.

**ნახევარპრინცი** ასევე შეიძლება ნიშნავდეს:

* ჰარი პოტერი და ნახევარპრინცი, რომანი, გამოვიდა 2005 წელს
* ჰარი პოტერი და ნახევარპრინცი (ფილმი), მეექვსე რომანის ეკრანიზაცია
* ჰარი პოტერი და ნახევარპრინცი (საუნდტრეკი), მეექვსე რომანის ეკრანიზაციის საუნდტრეკი
* ჰარი პოტერი და ნახევარპრინცი (თამაში), მეექვსე წიგნის მიხედვით

კატეგორია:ჰარი პოტერი
კაპის ფლორისტული რეგიონი

**კაპის ფლორისტული რეგიონი** — ფლორისტული რეგიონი სამხრეთ აფრიკის უკიდურესი სამხრეთი ნაწილის სიახლოვეს. წარმოადგენს სამხრეთ აფრიკის ფლორისტული სამეფოს ერთადერთ ფლორისტულ რეგიონს და მოიცავს პროვინციას, რომელსაც კაპის ფლორისტულ პროვინციას უწოდებენ. 

კაპის ფლორისტული რეგიონი უმცირესია მსოფლიოში სულ არსებული ექვსი ფლორის სამეფოდან და გამოირჩევა ენდემიზმის განსაკუთრებული მრავალფეროვნებით, სულ გავრცელებულ მცენარეთა 9 000 სახეობიდან 69 % ენდემურია. ბიოლოგიურ ღირებულებასთან ერთად, განსაკუთრებით დიდია რეგიონის ეკონომიკური მნიშვნელობა — აქ საკმაოდ წარმატებითაა განვითარებული ეკოტურიზმი. 

რეგიონი მოიცავს სამხრეთ აფრიკის დასავლეთ კაპის ხმელთაშუაზღვიური კლიმატის რეგიონს, რომელიც გადაჭიმულია აღმოსავლეთ კაპამდე. ესაა გარდამავალი ზონა ზამთრის ნალექიან რეგიონს (დასავლეთით) და ზაფხულის ნალექიან რეგიონს შორის (აღმოსავლეთით). 

2004 წლიდან, კაპის ფლორისტული რეგიონი შესულია იუნესკოს მსოფლიო მემკვიდრეობის ძეგლთა სიაში.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Conservation International: Cape floristic Region - biodiversity hotspot
* Conservation International:  Cape floristic Region (*Hotspots revisited*) 
* Cape Action: the Cape floristic Region 

კატეგორია:სამხრეთ აფრიკის რესპუბლიკის გეოგრაფია
კატეგორია:მსოფლიო მემკვიდრეობის ძეგლები სამხრეთ აფრიკის რესპუბლიკაში
ვაზნა

right|thumb|
**ვაზნა** (უნიტარული ვაზნა) — წამლის ჭურჭელი მსროლელთა იარაღის და მცირეკალიბრიანი ქვემეხებისთვის (76 მმ-მდე), იტენება ერთ (ლათ. unitas — „ერთობა“) ილეთში. უნიტარული ვაზნით შეიძლება იყოს არტირელიური გასროლა ან ვაზნა, რომელშიც ჭურვი (ტყვია, კარჩეტი ან საფანტის დატენვა), დენთის დატენვა, აალების ელემენტი (კაფსულა-აალებელი) და, ზოგჯერ, დამატებითი ელემენტების შეერთება ერთ მთლიანში ჰილზის საშუალებით. არტირელიური ვაზნა — არტირელიური გასროლა 20-76 მმ კალიბრის. ისეთივე გასროლა 76 მმ მეტი კალიბრით ეწოდება უნიტარული გადატენვის არტილერიული გასროლა.

## რესურსები ინტერნეტში 
* www.world.guns.ru 
*Cartridge Collectors 
*European Ammunition Box Translations 

კატეგორია:ვაზნები
კატეგორია:ცეცხლსასროლი იარაღები
კალიბრი

thumb|სხვადასხვა კალიბრის ტყვიები.
**კალიბრი** ( „ფუნტები აქ“) — ლულის არხის დიამეტრი ღარების ან ველების მიხედვით; ერთ-ერთი ძირითადი სიდიდეებისგან, რომლებიც განსაზღვრავენ ცეცხლსასროლი იარაღის სიმძლავრეს.

## რესურსები ინტერნეტში 
* world.guns.ru 
*Search for guns by their caliber 

კატეგორია:ცეცხლსასროლი იარაღები
ქვედა გორდი

**ქვედა გორდი** — სოფელი საქართველოში, იმერეთის მხარის ხონის მუნიციპალიტეტში, გორდის თემი. მდებარეობს კოლხეთის დაბლობის ჩრდილოეთ მთისწინეთში, მდინარე ცხენისწყლის მარჯვენა ნაპირზე. სოფელში არის გორდის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 320 ადამიანი.

## ღირსშესანიშნაობები
სოფელში არის რეხის ციხე (გვიანი შუა საუკუნეები), ველის ციხე (XVIII საუკუნე) და მთავარანგელოზთა სახელობის ეკლესია (XIX საუკუნე).

## ცნობილი ადამიანები
ქვედა გორდში დაიბადა ქართველი პოლიტიკოსი აკაკი ბობოხიძე.

## სქოლიო
კატეგორია:ხონის მუნიციპალიტეტის სოფლები
მესტა

**მესტა** (; ) — მდინარე ბულგარეთსა და საბერძნეთში. ერთვის ეგეოსის ზღვას. სათავე აქვს ბულგარეთის სამხრეთ-დასავლეთ ნაწილში, რილის მთებში. წარმოიქმნება მდინარეების შავი და თეთრი მესტის შეერთების შედეგად. ორივე მდინარის ხეობები ციცაბო და ვიწროა, ხოლო დინება სწრაფი. 

მდინარის სიგრძეა 230 კმ, აუზის ფართობი 2767,1 კმ². ბულგარეთის ტერიტორიაზე გაედინება დაახლოებით 126 კმ მანძილზე, დანარჩენი 104 კმ საბერძნეთშია. მესტის მთავარი შენაკადია მდინარე დოსპატი. 

საბერძნეთის ტერიტორიაზე მდინარე კვეთს ბორცვებსა და დაბალმთიანეთებს. მდინარის ხეობა დაფარულია ფოთლოვანი ტყით, რომელიც ვრცელდება ორ წერტილს — ბულგარეთსა და საბერძნეთს შორის. ტყე ქმნის საზღვარს საბერძნეთის მაკედონიასა და თრაკიას შორის. ეგეოსის ზღვას ერთვის საბერძნეთის კუნძულ თასოსთან ახლოს. მდინარე მესტა შესართავში ქმნის დელტას, სადაც განვითარებულია ხშირი ჭაობები. 

აუზის ზემო და შუა ნაწილში იკვებება თოვლისა და წვიმის წყლით, ქვემო დინებაში ჭარბობს მხოლოდ წვიმის წყლები. წყლის ყველაზე დიდი ხარჯი ზამთარშია. წყლის ხარჯი უდრის 14,62 მ³/წმ-ს, საბერძნეთისა და ბულგარეთის საზღვრების გადაკვეთასთან დაახლოებით 32 მ³/წმ. მდინარის წყალი გამოიყენება სარწყავად. 

მდინარე მესტა სათივად საბერძნეთის საზღვრამდე „მესტად“ იწოდება, საბერძნეთში შემოსვლის შემდეგ ეწოდება „ნესტოსი“. 

## გალერეა 

ფაილი:28 mar 2010 urlop 887.jpg
ფაილი:Rodopi065-400.jpg
ფაილი:The Mesta River Near The Village Of Tuhovishta.jpg
ფაილი:Nestos-river.jpg

## იხილეთ აგრეთვე 
* საბერძნეთის მდინარეების სია

## რესურსები ინტერნეტში 
## სქოლიო 
კატეგორია:ბულგარეთის მდინარეები
კატეგორია:საბერძნეთის მდინარეები
პელოპონესის პერიფერია

**პელოპონესი** () — საბერძნეთის პერიფერია.

## ნომები (პრეფექტურები)
*არკადია — 100 611 მაცხოვრებელი
*არგოლიდა — 108  636 მაცხოვრებელი
*კორინთია — 144 527 მაცხოვრებელი
*ლაკონია — 100 871 მაცხოვრებელი
*მესენია — 180 264 მაცხოვრებელი

## ქალაქები
პელოპონესის პერიფერიის მთავარი ქალაქებია (2001 წლის აღწერის მიხედვით):
* კალამატა (54 065 მაცხოვრებელი)
* კორინთო (30 434 მაცხოვრებელი)
* ტრიპოლი (28 976 მაცხოვრებელი)
* არგოსი (25 068 მაცხოვრებელი)
* სპარტა (16 473 მაცხოვრებელი)
* ნაფპლიონი (13 124 მაცხოვრებელი)

## იხილეთ აგრეთვე
*საბერძნეთის გეოგრაფია
*საბერძნეთის რეგიონები
*საბერძნეთის პერიფერიები
*საბერძნეთის პრეფექტურები

## რესურსები
* 
* 

## რესურსები ინტერნეტში
*Britannica.com
*რეგიონული მთავრობის ოფიციალური საიტი 
*პელოპონესის ადმინისტრაციული დაყოფა.

კატეგორია:პელოპონესი
კატეგორია:საბერძნეთის პერიფერიები
ჰარი პოტერი და საიდუმლო ოთახი (მრავალმნიშვნელოვანი)

**საიდუმლო ოთახი** ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეორე ტომს.

**საიდუმლო ოთახი** ასევე შეიძლება ნიშნავდეს:

* ჰარი პოტერი და საიდუმლო ოთახი, რომანი, გამოვიდა 1998 წელს
* ჰარი პოტერი და საიდუმლო ოთახი (ფილმი), მეორე რომანის ეკრანიზაცია
* ჰარი პოტერი და საიდუმლო ოთახი (საუნდტრეკი), მეორე რომანის ეკრანიზაციის საუნდტრეკი
* ჰარი პოტერი და საიდუმლო ოთახი (თამაში), თამაში წიგნის მიხედვით

კატეგორია:ჰარი პოტერი
New Blood (პიტერ გებრიელის ალბომი)

***New Blood*** — მუსიკოს პიტერ გებრიელის მეცხრე სტუდიური ალბომი. იგი გამოვიდა 2011 წლის 10 ოქტომბერს. ალბომში შეტანილია გებრიელის კარიერის სხვადასხვა წლების კომპოზიციები, ჩაწერილი ორკესტრის თანხლებით, ისევე როგორც ჩაიწერა მისი წინა სტუდიური დისკი *Scratch My Back*.

ალბომზე მუშაობდა არანჟირების ავტორი ჯონ მეტკელფი.

## სიმღერების სია 
## ჩარტები
## სქოლიო 
კატეგორია:პიტერ გებრიელის ალბომები
კატეგორია:2011 წლის ალბომები
კატეგორია:Real World-ის ალბომები
კატეგორია:Virgin Records-ის ალბომები
კატეგორია:AIR Studios-ში ჩაწერილი ალბომები
საბერძნეთის რეგიონები

**საბერძნეთის რეგიონები** () — გეოგრაფიული და ტრადიციული ტერიტორიული ერთეულები საბერძნეთში, რომლებსაც 1987 წლის ადმინისტრაციულ რეფორმამდე ასევე ოფიციალური ადმინისტრაციული სტატუსი ჰქონდათ. მიუხედავად იმისა რომ ისინი როგორც პირველი რიგის ადმინისტრაციული ერთულები ჩაანაცვლეს პერიფერიებმა, არაოფიციალურად ყოველდღიურ საუბარში რეგიონი მაინც ფართოდ გამოიყენება. არსებობს ცხრა რეგიონი, ექვსი კონტინენტურ ნაწილზე სამი კუნძულოვანი.

დღეისთვის, საბერძნეთის ოფიციალური დაყოფით არის 13 პერიფერია. 9 კონტინეტურ ნაწილზე და სამი კუნძულოვანი, რომლებიც თავის მხრივ იყოფიან 325 მუნიციპალიტეტად. ადრე ასევე არსებობდა 54 პრეფექტურა.

#თრაკია
#მაკედონია
#თესალია
#ეპირი
#ცენტრალური საბერძნეთი
#პელოპონესი
#ეგეოსის კუნძულები  
#იონიის კუნძულები
#კრეტა

მინი|400px|საბერძნეთის რეგიონები

## სქოლიო 
კატეგორია:საბერძნეთის რეგიონები
ლიობრეგატი

**ლიობრეგატი** () — მდინარე ესპანეთში, პირენეს ნახევარკუნძულის ჩრდილო-აღმოსავლეთ ნაწილში, კატალონიაში. სათავე აქვს პირენეებში, ზღვის დონიდან 1259 მ სიმაღლეზე. სიგრძე 175 კმ, აუზის ფართობი 4.948 კმ², შუა დინებაში კვეთს კატალონიის მთებს და ერთვის ხმელთაშუა ზღვას. ლიობრეგატი მარცხნიდან იერთებს მდინარე კარდენერს. შესართავთან ქმნის დელტას, რომლის ფართობია 100 კმ². წყლის საშუალო ხარჯი 19 მ³/წმ, შესართავში 20,77 მ³/წმ. ზღვას შეერთვის ქალაქ ბარსელონასთან ახლოს. შესართავთან ნაპოვნია ძვ. წ. IV ათასწლეულის დასახლებების კვალი.

## რესურსები ინტერნეტში
* River Llobregat Water Reclamation Project

კატეგორია:ესპანეთის მდინარეები
Aston Martin DBS

**Aston Martin DBS** — ბრიტანული ავტომწარმოებელი კომპანიის GT კლასის მოდელი. ავტომობილი გამოდიოდა 1967-1972 წლებში. 1969 წელს იგი გამოიყენეს ჯეიმზ ბონდის ავტომობილად ფილმში „მისი აღმატებულების საიდუმლო სამსახურში“. ავტომობილის 2008 წლის ვერსია წარმოადგენს Aston Martin DB9-ს მოდიფიცირებულ ვარიანტს.

## რესურსები ინტერნეტში
* ასტონ მარტინის ოფიციალური საიტი 
* Newport Pagnell 
* სტატია Top Gear.com-ზე 

კატეგორია:1960-იანი წლების ავტომობილები
კატეგორია:1970-იანი წლების ავტომობილები
კატეგორია:ასტონ მარტინის ავტომობილები
ოიკოს თბილისი

**oikos Tbilisi** — oikos International-ის ოფიციალური წარმომადგენლობა საქართველოში. დაარსდა თბილისის სახელმწიფო უნივერსიტეტის ბაზაზე 2011 წლის იანვარში ამავე უნივერსიტეტის ეკონომიკისა და ბიზნესის ფაკულტეტის სტუდენტების მიერ. 

ორგანიზაციის საქმიანობა სრულიად კოორდინირებულია საერთაშორისო მასშტაბით. „ოიკოს თბილისი“ ატარებს ტრენინგებს, სემინარებს, სამუშაო შეხვედრებს. „ოიკოსი“ შექმნისთანავე აგზავნის წევრებს საერთაშორისო პროექტებში მონაწილეობის მისაღებად.

## რესურსები ინტერნეტში 
* ოიკოს თბილისი 

კატეგორია:საერთაშორისო ორგანიზაციებიკატეგორია:სტუდენტური ორგანიზაციები
კერკირის ნომი

**კერკირის ნომი** () — ნომი საბერძნეთში,  იონიის კუნძულების ჯგუფში.
შედგება კუნძულ კერკირასა და რამდენიმე პატარა კუნძულისაგან, განლაგებული მთავარ კუნძულთან ახლოს. დედაქალაქი — კერკირა. კერკირა ტურიზმის ცენტრია იონიის ზღვაში.

## იხილეთ აგრეთვე
* საბერძნეთის ნომები

## რესურსები ინტერნატში 
* ოფიციალური საიტი
* http://www.corfuvisit.net 

კატეგორია:საბერძნეთის ნომები
იონიის კუნძულები

მინი|250პქ|მდებარეობა
**იონიის კუნძულები** — კუნძულთა ჯგუფი საბერძნეთის დასავლეთ და სამხრეთ-დასავლეთ ნაწილში. ეს სახელი კუნძულთა ჯგუფმა მათი იონიის ზღვაში მდებარეობიდან გამომდინარე მიიღო. ამ კუნძულებს ხშირად ეძახიან „შვიდ კუნძულს“. 

ძირითადი კუნძულების სიაში შედის :
* კერკირა (ცნობილია ასევე, როგორც კორფუ)
* პაკსოსი
* ლეფკასი
* ითაკა
* კეფალონია
* ზაკინფი
* კიტირა 

იონიის კუნძულები საბერძნეთის ერთადერთია ნაწილია, რომელიც არასდროს არ ყოფილა ოსმალეთის იმპერიის მმართველობის ქვეშ.

## იხილეთ აგრეთვე 
* საბერძნეთის კუნძულები

## რესურსები ინტერნეტში 
* http://www.greeka.com/greece-islands.htm  

კატეგორია:საბერძნეთის კუნძულები
Geographical Review

**Geographical Review** ( – *„გეოგრაფიული მიმოხილვა“*) — ამერიკის გეოგრაფიული საზოგადოების გეოგრაფიულ-სამეცნიერო მიმოხილვითი ჟურნალი. დღეისათვის მიმდინარეობს ჟურნალის სამთვიური პუბლიკაცია იანვარში, აპრილში, ივლისში და ოქტომბერში.

პერიოდულ გამოცემებში თემატიკა მიძღვნილია უკლებლივ გეოგრაფიისადმი და ეხება ამ დარგის — გეოგრაფიის ყველა ძირითად ასპექტს.

ჟურნალს გააჩნია განყოფილება: „*Geographical Record*“ (*„გეოგრაფიული ჩანაწერი“*), რომელიც განიხილავს მოკლე საკითხებს მიმდინარე აქტუალურ და რეგიონულ საკითხებში. თითოეული გამოცემა შეიცავს წიგნების, მონოგრაფიების, ატლასების მიმოხილვას გეოგრაფიიდან და მომიჯნავე დარგებიდან.

1852 წელს ამერიკის გეოგრაფიულმა საზოგადოებამ დაიწყო თავისი პირველი სამეცნიერო ბიულეტენის (ჟურნალის) გამოცემა.
აღნიშნული ბიულეტენი გამოიცემოდა 1915 წლამდე, მანამ იგი არ შეცვალა ახალმა ჟურნალმა „Geographical Review“-მა.

## რესურსები ინტერნეტში
* ამერიკის გეოგრაფიული საზოგადოება - „გეოგრაფიული მიმოხილვა“ 

## სქოლიო
კატეგორია:გეოგრაფიული ჟურნალები
დოსპატი

**დოსპატი** (; ) — მდინარე ბულგარეთსა და საბერძნეთში. მდინარე მესტას მარცხენა შენაკადი. სათავე აქვს როდოპის მთებში, ზღვის დონიდან 1647 მ სიმაღლეზე.
სიგრძე 97 კმ, აუზის ფართობი 633 კმ². ზემო დინებაში მთის მდინარეა გამოკვეთილი სწრაფი დინებით, ქვემო მონაკვეთში ვაკის მდინარეა. 

ძირითადად ბულგარეთის ტერიტორიაზე მიედინება, საბერძნეთში შესვლის შემდეგ შეერთვის მდინარე მესტას. 

მდინარეზე აგებულია ჯებირი, რომელიც ქმნის ამავე სახელწოდების წყალსაცავს.

## გალერეა

ფაილი:The Valley Of Dospat River_-_North.jpg 
ფაილი:Yazovir dospat 40.jpg 
ფაილი:Dospat River.jpg 
ფაილი:The Mouth Of Dospat River.jpg 

## იხილეთ აგრეთვე
* საბერძნეთის მდინარეების სია
* დოსპატის წყალსაცავი

## რესურსები ინტერნეტში
* მდინარე დოსპატის შესახებ
* [მდინარე დოსპატი - ფოტოსურათები](http://www.fotopedia.com/wiki/Dospat_(river)/candidates)

## ლიტერატურა
* Енциклопедия „Пирински край“, том 1, Благоевград, 1995.
* Енциклопедия „България“, том 3, Издателство на БАН, София, 1981.

კატეგორია:ბულგარეთის მდინარეები
კატეგორია:საბერძნეთის მდინარეები
ერითროპოტამოსი

**ერითროპოტამოსი** ( – „წითელი მდინარე“) — მდინარე ბულგარეთის სამხრეთ და საბერძნეთის ჩრდილოეთ ნაწილში. მიედინება ბულგარეთის ივაილოვგრადის ოლქისა და საბერძნეთის ევროსის ნომის ტერიტორიაზე. 
მდინარის თურქული სახელწოდებაა „*Küzüldeli Su*“. სათავე აქვს როდოპის მთების სამხრეთ კალთაზე. სიგრძე დაახლოებით 100 კმ. მდინარე მარიცას ერთვის ქალაქ დიდიმოტიქონთან ახლოს. 

ჯერ გაედინება ჩრდილოეთური მიმართულებით, შემდეგ აღმოსავლეთისაკენ იხრება, სანამ ისევ ჩრდილოეთურ მიმართულებას არ მიიღებს. 
შემდეგ ისევ აღმოსავლურ დინებას ექვემდებარება მდინარე მარიცის შეერთებამდე. ქვემო დინებაში გაშლილია დაბლობ ტერიტორიაზე.

ბულგარეთის ტერიტორიაზე ერითროპოტამოსს „Луда река“ ეწოდება.

## იხილეთ აგრეთვე
* საბერძნეთის მდინარეების სია

## რესურსები ინტერნეტში
* ერითროპოტამოსი 

კატეგორია:ბულგარეთის მდინარეები
კატეგორია:საბერძნეთის მდინარეები
სალბიერი

**სალბიერი** — სოფელი საქართველოში, ახალგორის მუნიციპალიტეტში, ალევის ქედის დასავლეთ კალთაზე, მდინარე ქსნის ხეობაში. თემის ცენტრი (სოფლები: დელკანი, მოსაბრუნი, ნაგომევი, ჩორჩანი, ძეგლევი, ჯვარისუბანი). ზღვის დონიდან 1160 მ, ახალგორიდან 7 კმ, ქსნიდან (უახლოესი რკინიგზის სადგური) 33 კმ. 2002 წლის აღწერის მონაცემებით სოფელში ცხოვრობს 17 კაცი. 

## ლიტერატურა 
## სქოლიო 
კატეგორია:ახალგორის მუნიციპალიტეტის სოფლები
საძეგური პირველი

**საძეგური პირველი** — სოფელი საქართველოში, ახალგორის მუნიციპალიტეტში (კორინთის თემი), მდინარე ქსნის მარჯვენა მხარეს. ზღვის დონიდან 1050 მ, ახალგორიდან 12 კმ. 2002 წლის აღწერის მონაცემებით სოფელში ცხოვრობს 161 კაცი. 

საძეგურიდან ბარის სოფლებში არიან გადასახლებულები კობაურები (მაგ., ლამისყანაში).

## იხილეთ აგრეთვე
*ახალგორის განძი

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
უკანამხარი (ახალგორის მუნიციპალიტეტი)

**უკანამხარი** — სოფელი საქართველოში, ახალგორის მუნიციპალიტეტში (ცხრაძმის თემი), მდინარე ცხრაძმულის (ქსნის მარცხენა შენაკადი) ხეობაში. ზღვის დონიდან 1480 მ, ახალგორიდან 30 კმ. 2002 წლის აღწერის მონაცემებით სოფელში ცხოვრობს 12 კაცი. საბჭოთა პერიოდში შედიოდა ლარგვისის სასოფლო საბჭოში. განვითარებული იყო მეცხვარეობა. 

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
საქართველოს მწვანეთა პარტია

**საქართველოს მწვანეთა პარტია** —მემარცხენე-ცენტრისტული პოლიტიკური პარტია საქართველოში, რომლის ძირითადი პრინციპებია: ეკოლოგია, დემოკრატია, არაძალადობა.

## ისტორია
1988 წლის მაისში „რუსთაველის საზოგადოებაში“ შეიქმნა „მწვანეთა მოძრაობის“ პირველი სეგმენტი-ეკოლოგიური ასოციაცია, რომლის თავმჯდომარედ ზურაბ ჟვანია აირჩიეს. 1990 წელს ჩამოყალიბდა მწვანეთა პარტია. პარტიის დამფუძნებლები იყვნენ: ზურაბ ჟვანია, გრიგოლ თუმანიშვილი, გიორგი ბარამიძე, რევაზ ადამია და ა.შ. 1990 წლის 28 ოქტომბრის არჩევნებში მწვანეები გაერთიანდნენ ბლოკ „თავისუფლება“-ში, მაგრამ ვერ გადალახეს ბარიერი. 1992 წლის არჩევნებში მწვანეებმა პარლამენტში გაიყვანეს 11 კაცი. 1993 წელს მწვანეთა პარტიის წევრები შეუერთდნენ მოქალაქეთა კავშირს. მწვანეთა პარტიიდან მოქალაქეთა კავშირის დაფუძნებაში მონაწილეობდნენ: ზურაბ ჟვანია, რევაზ ადამია, გიორგი ბარამიძე, ლევან მამალაძე, ზურაბ ნოღაიდელი და ა.შ.

2014 წლის ადგილობრივ არჩევნებში პარტიამ მიიღო 0,63%. 2020 წლის საპარლამენტო არჩევნებში პარტიამ მიიღო 1305 ხმა (0,07%).

2024 წლის 3 ივნისს ცნობილი გახდა, რომ პარტიამ ხელი მოაწერა საქართველოს პრეზიდენტის, სალომე ზურაბიშვილის მიერ შექმნილ „ქართულ ქარტიას“.

2025 წლის 30 აგვისტოს პარტიამ დააფუძნა საკუთარი პოდკასტი "მწვანე ბილიკი" რომლის წამყვანიც მწვანეთა პარტიის კომიტეტის წევრი გურამ ნიკოლეიშვილია.

2025 წლის ადგილობრივი თვითმმართველობის არჩევნებში პარტიამ მხოლოდ თბილისში მიიღო 1937 ხმა (0.639 %)

პოლიტიკური პლატფორმა

მწვანეთა პარტია მიზნად ისახავს ისეთი საზოგადოების შექმნას, „რომელშიც ყოველი ადამიანი უზრუნველყოფილი იქნება ჯანსაღი, სუფთა და უსაფრთხო გარემოთი, რომელიც ჰარმონიულად შეუხამებს ურთიერთს ამჟამინდელი და მომავალი თაობების ინტერესებსა და მოთხოვნილებებს, საზოგადოება, რომელიც ორიოდ ათწლეულში არ ამოწურავს საუკუნეებისთვის განკუთვნილ რესურსებს,  რომელშიც ადამიანი კი არ იარსებებს სახელმწიფოსთვის, არამედ სახელმწიფო – ადამიანისათვის, სადაც ყოველ მოქალაქეს ექნება საკუთარი შესაძლებლობების სრულად გამოვლენის საშუალება; საზოგადოება, რომლისთვისაც თითოეული ადამიანის სიცოცხლე უდიდესი ფასეულობა იქნება“.

## სქოლიო
კატეგორია:საქართველოს პოლიტიკური პარტიები
კატეგორია:1989 წელს დაარსებული პოლიტიკური პარტიები
ათენის ნომი

**ათენის ნომი** () — ნომარხია საბერძნეთში, ატიკას ნომოსში. ნომარხიის დიდი ნაწილი უჭირავს დედაქალაქს — ათენს. პირეის ნომარხიასთან ერთად ქმნის ათენ-პირეის ჰიპერნომარხიას .ნომარხი — იანის სგუროსი ().
* მოსახლეობის რაოდენობა — 2 664 776 ადამიანი
* ფართობი — 361 კმ²

## იხილეთ აგრეთვე 
* საბერძნეთის ნომები

## რესურსები ინტერნეტში 
* ოფიციალური საიტი 

კატეგორია:საბერძნეთის ნომები
კატეგორია:ათენის ისტორია
დასავლეთი ატიკა

**დასავლეთი ატიკა** () — ნომარხია საბერძნეთში, ატიკას ნომოსში. ნომარხიის დედაქალაქი — ელეფსისი. 
* მოსახლეობა — 151 612 ადამიანი
* ფართობი — 1 059 კმ²

## იხილეთ აგრეთვე 
* საბერძნეთის ნომები

## რესურსები ინტერნეტში 
* ოფიციალური საიტი

მარცხნივ|250პქ

კატეგორია:საბერძნეთის ნომები
საბერძნეთის ნომები

**ნომი** (მუნიციპალიტეტი; ) — მეორე დონის ადმინისტრაციული ერთეული საბერძნეთში.
thumb|right|400px|საბერძნეთის ნომები
thumb|200px|ატიკას პროვინცია
ქვემოთ მოცემულია ყველა ნომები საბერძნეთში მათი ადგილმდებარეობის ადმინისტრაციული რაიონების და რუკაზე ნუმერაციის შესაბამისად.

## ატიკა 
1. ატიკა:
: 1.1. ათენი
: 1.2. აღმოსავლეთი ატიკა
: 1.3. პირეი
: 1.4. დასავლეთი ატიკა

## ცენტრალური საბერძნეთი 
2. ევბეია 
3. ევრიტანია 
4. ფოკიდა 
5. ფთიოტიდა 
6. ბეოტია

## ცენტრალური მაკედონია 
7. ქალკიდიკი 
8. იმათია 
9. კილკისი 
10. პელა 
11. პიერია 
12. სერე 
13. სალონიკი

## კრეტა 
14. ხანიის ნომი 
15. ირაკლიონის ნომი 
16. ლასითის ნომი 
17. რეთიმნოს ნომი

## აღმოსავლეთი მაკედონია და თრაკია 
18. დრამის ნომი 
19. ევროსი 
20. კავალის ნომი 
21. როდოპის ნომი 
22. ქსანთის ნომი

## ეპიროსი 
23. არტის ნომი 
24. იანინის ნომი 
25. პრევეზის ნომი 
26. ტესპროტია

## იონიის კუნძულები 
27. კერკირის ნომი 
28. კეფალონიის ნომი 
29. ლეფკადის ნომი 
30. ზაკინთოსის ნომი

## ჩრდილოეთ ეგეოსის კუნძულები 
31. ქიოსის ნომი 
32. ლესბოსის ნომი 
33. სამოსის ნომი

## პელოპონესი 
34. არკადია 
35. არგოლიდა 
36. კორინთია 
37. ლაკონია 
38. მესინია

## სამხრეთ ეგეოსის კუნძულები 
39. კიკლადის ნომი 
40. დოდეკანესის ნომი

## თესალია 
41. კარდიცის ნომი 
42. ლარისის ნომი 
43. მაგნისია 
44. ტრიკალის ნომი

## დასავლეთ საბერძნეთი 
45. აქაია 
46. ეტოლია და აკარნანია 
47. ელისი

## დასავლეთი მაკედონია 
48. ფლორინის ნომი 
49. გრევენის ნომი 
50. კასტორია 
51. კოზანის ნომი

## რესურსები ინტერნეტში 
* World Gazetteer

კატეგორია:საბერძნეთის ნომები
ევრიტანია

**ევრიტანია** () — ნომი საბერძნეთში, ცენტრალური საბერძნეთის რეგიონში, ევრიტანია ერთ-ერთი მეჩხრად დასახლებული ნომია საბერძნეთში. ნომის დედაქალაქია — კარპენისიონი. 
* მოსახლეობის რაოდენობა — 32 053  ადამიანი
* ფართობი — 1 869  კმ²

## მუნიციპალიტეტები
პერიფერიული ერთეული ევრიტანია იყოფა 2 მუნიციპალიტეტად.
მარცხნივ|70 პქ

## იხილეთ აგრეთვე
* საბერძნეთის ნომები

## რესურსები ინტერნეტში
* ოფიციალური საიტი 

კატეგორია:საბერძნეთის ნომები
ფთიოტისი

**ფთიოტიდა** () — ნომი საბერძნეთში, ცენტრალური საბერძნეთის რეგიონში, ნომის დედაქალაქია — ლამია.

ბერძნული მითოლოგიის მიხედვით აქ ცხოვრობდა კირენა, სანამ მას აპოლონი წაიყვანდა ლიბიაში. ილიადას გმირი აქილევსი ჰომეროსის მიხედვით იყო ფტიოტიდის მეფის პელევსის შვილი.
* მოსახლეობის რაოდენობა — 178 771 ადამიანი
* ფართობი — 4 441 კმ²

## იხილეთ აგრეთვე
* საბერძნეთის ნომები

## რესურსები ინტერნეტში
* ოფიციალური საიტი 

კატეგორია:საბერძნეთის ნომები
When We Were Young (Take That-ის სიმღერა)

„**When We Were Young**“  — ჯგუფ Take That-ის მეორე სინგლი 2011 წლის EP დისკიდან Progressed.  იგი გამოიცა 2011 წლის 22 აგვისტოს. სიმღერა ასევე ჟღერს ფილმში „სამი მუშკეტერი“ (2011).

## სიმღერების სია 
***ციფრული ჩამოტვირთვა**
# When We Were Young (ალბომის ვერსია) - 4:34

***ბრიტანული პრომო სინგლი**
# When We Were Young (სინგლის ვერსია) - 4:06
# When We Were Young (სინგლის ინსტრუმენტული ვერსია) - 4:05

***ბრიტანული iTunes ვერსია**
# When We Were Young - 4:34
# When We Were Young (მუსიკალური ვიდეო) - 4:51

## სქოლიო 
კატეგორია:2011 წლის სიმღერები
კატეგორია:Take That-ის სიმღერები
კატეგორია:2011 წლის სინგლები
Happy Now (სიმღერა)

**Happy Now** — ჯგუფ Take That-ის მესამე სინგლი 2010 წლის სტუდიური ალბომიდან  Progress. იგი ჩაიწერა 2010 წლის ზაფხულში, როდესაც ჯგუფში დაბრუნდა ყოფილი წევრი რობი უილიამსი. ვოკალს ასრულებენ რობი უილიამსი და გერი ბარლოუ.

სინგლი გამოვიდა Comic Relief-ის მიერ მოწყობილი აქციის ფარგლებში, საქველმოქმედო მიზნებით. ამავე აქციას მიეძღვნა სიმღერის ოფიციალური მუსიკალური ვიდეოც, სადაც ჯგუფის წევრები ასრულებენ ჟიურის წევრთა როლებს, ხოლო მათ სხვადასხვა კლიპის სიუჟეტს სცენაზე Comic Relief-ის მსახიობები განასახიერებენ.

ბრიტანეთში სინგლი გამოვიდა მხოლოდ ციფრული ჩამოტვირთვის სახით, მაგრამ ევროპაში იგი გამოიცა დამატებითი რემიქსების თანხლებით.

## სიმღერები
; ევროპული გამოცემა
# Happy Now (მთავარი ვერსია) - 3:56
# Happy Now (საკონცერტო ვერსია) - 3:45
# Happy Now (პოლ ოკენფოლდის რემიქსი) - 3:31
# Happy Now (ბენი ბენასის რემიქსი) - 3:52
# Happy Now (პოლ ოკენფოლდის რემიქსი) - 7:19
# Happy Now (ბენი ბენასის რემიქსი) - 7:00

; ბრიტანული გამოცემა
# Happy Now (საკონცერტო ვერსია) - 3:45
# Happy Now (მუსიკალური ვიდეო) - 4:44
# Happy Now (კულისების სცენები) - 14:18

## სქოლიო 
კატეგორია:2010 წლის სიმღერები
კატეგორია:2011 წლის სინგლები
კატეგორია:Take That-ის სიმღერები
Love Love (Take That-ის სიმღერა)

**Love Love** — ჯგუფ Take That-ის პირველი სინგლი 2011 წლის EP დისკიდან  Progressed. მასში წამყვან ვოკალებს ასრულებენ გერი ბარლოუ და მარკ ოუენი. სინგლი გამოვიდა 2011 წლის 11 მაისს.

სიმღერა ასევე შეტანილია 2011 წლის ფილმში იქს-ადამიანები: პირველი კლასი.

## სიმღერების სია
***ციფრული ვერსია**
# Love Love - 3:42

***ბრიტანული პრომო სინგლი**
# Love Love – 3:42
# Love Love („X-ადამიანების“ ვერსია) – 3:37

## სქოლიო 
კატეგორია:2011 წლის სიმღერები
კატეგორია:2011 წლის სინგლები
კატეგორია:Take That-ის სიმღერები
ცენტრალური მაკედონია

**ცენტრალური მაკედონია** (ბერძ: Περιφέρεια Κεντρικής Μακεδονίας) — პერიფერია საბერძნეთის ჩრდილოეთ ნაწილში. უკავია საბერძნეთის მაკედონიის ცენტრალური ნაწილი. პერიფერიის მოსახლეობის რაოდენობა 2 მილიონზე მეტია. პერიფერიის ცენტრია — ქალაქი სალონიკი.

ცენტრალურ საბერძნეთის პერიფერიაში შედის 7 ნომი:
* ქალკიდიკი
* კილკისის ნომი
* პელის ნომი
* პიერია
* სერეს ნომი
* იმატია
* სალონიკის ნომი

## იხილეთ აგრეთვე 
* საბერძნეთის ადმინისტრაციული დაყოფა
*საბერძნეთის პერიფერიები

## რესურსები ინტერნეტში 
* ოფიციალური საიტი 

კატეგორია:საბერძნეთის პერიფერიები
ქალკიდიკი

**ქალკიდიკი** () — ნომი საბერძნეთში, ცენტრალური მაკედონიის რეგიონში. ნომის დედაქალაქია — პოლიგიროსი. ქალკიდიკი ნომს ქალკედონის ნახევარკუნძულის დიდი ნაწილი უკავია. ჩრდილოეთით და ჩრდილო-დასავლეთით ესაზღვრება სალონიკის ნომს, ხოლო დანარჩენი მხრიდან ეგეოსის ზღვა. ქალკიდიკის ნომის ტერიტორიაზე მდებარეობს კუნძულები: კასანდრა, სიტონია და აიონ-ოროსი (ათონი). ქალკიდიკი — პლაჟის ტურიზმის ცენტრია საბერძნეთში.

* მოსახლეობის რაოდენობა — 104 894 ადამიანი
* ფართობი — 2 918  კმ²

## იხილეთ აგრეთვე
* საბერძნეთის ნომები

## რესურსები ინტერნეტში
* ოფიციალური საიტი

კატეგორია:საბერძნეთის ნომები
იმათია

**იმათია** () —  ნომი საბერძნეთში, ცენტრალური მაკედონიის რეგიონში, . ნომის დედაქალაქია — ვერია.  ჩრდილოეთიდან ესაზღვრება პელას ნომს, აღმოსავლეთით - სალონიკს, დასავლეთით - კოზანს, სამხრეთით - პიერიას. ადმინისტრაციული ცენტრი — ქალაქი ვერია. სხვა დიდი ქალაქები: ნაუსა (Νάουσα), ალექსანდრია (Αλεξάνδρεια).

## ისტორია
იმათიას ნომის ტერიტორიაზე მდებარეობს მაკედონიის უძველესი დედაქალაქი - ქალაქი ეგესი (). ამ ადგილას ბერძენმა არქეოლოგმა მანოლის ანდრონიკოსი არქეოლოგიური გათხრებისას აღმოაჩინა ალექსანდრე მაკედონელის მამის ფილიპე II-ის საფლავი.

* მოსახლეობის რაოდენობა — 144,835 ადამიანი
* ფართობი —1,701 კმ²

## იხილეთ აგრეთვე
* საბერძნეთის ნომები

## რესურსები ინტერნეტში
* ოფიციალური საიტი 

კატეგორია:საბერძნეთის ნომები
ასოპოსი

**ასოპოსი** () — ბერძნულ მითოლოგიაში მდინარის ღმერთი. 

საბერძნეთში იყო ოთხი მდინარე, რომელსაც ერქვა  ასოპოსი. ერთი სიკიონს გაივლიდა და კორინთოს უბეს ერთვოდა; მეორე ბეოტიაში იყო და თებეს ჩაუვლიდა; მესამე თერმოპილესთან იყო; მეოთხე — პაროსზე.

ბერძნულ მითოლოგიაში არსებობს ასოპოსის წარმომავლობის სხვადასხვა ვერსია, რომლის მიხედვითაც ასოპოსი იყო შვილი ოკეანისა და ტეფიას; ან პეროსა და პოსეიდონის; ან ზევსისა და ევრინომეს. მისი ცოლი იყო მეტოპა. ასოპოსს ჰყავდა ორი ვაჟი პელასგოსი და ისმენოსი და 12 ქალიშვილი: ანტიოპე, კერკირა, სალამისი, ეგინა, პირენა, კლეონა, თებე, ტანაგრა, ფესოპია, ასოპიდა, სინოპე, ორნია, ხალკიდა, პლატეა.

როდესაც ზევსმა მოიტაცა მისი ქალიშვილი ეგინა, ასოპოსი დაედევნა მას, მაგრამ ზევსმა ის დაამარცხა ელვით. ამიტომ მდინარე ასოპოსში არის ნახშირები.

## ლიტერატურა
*

## რესურსები ინტერნეტში
* Theoi Project: Okeanos: Asopos 
* Hazlitt, Classical Gazetteer, "Asopus"
* Hazlitt, Classical Gazetteer, "Asopus" (Archived)

## სქოლიო 
კატეგორია:ბერძნული მითოლოგია
კატეგორია:ღმერთები ანბანის მიხედვით
შოთა ძიძიგური

**შოთა ვარლამის ძე ძიძიგური** (დ. 15 აგვისტო, 1911, მათხოჯი — გ. 14 დეკემბერი, 1994) — ქართველი ენათმეცნიერი, ქართული ენისა და დიალექტების მკვლევარი, ბასკოლოგი. ფილოლოგიის მეცნიერებათა დოქტორი (1963), პროფესორი (1963), საქართველოს სსრ მეცნიერებათა აკადემიის აკადემიკოსი (1974). საქართველოს სსრ მეცნიერების დამსახურებული მოღვაწე (1971).

შოთა ძიძიგური ავტორია მრავალი ნაშრომისა, რომლებშიც გაშუქებულია ქართული ენის გრამატიკის მისი ისტორიის დიალექტოლოგიის ლექსიკოლოგია-ლექსიკოგრაფიის, ონომასტიკის, აგრეთვე ზოგადი ენათმეცნიერული ფოლკლორისტიკის, ლიტერატურათმცოდნეობის საკითხები.

## ორგანიზაციის, ასოციაციის ან ჯგუფის წევრი
* ბასკური ენისა და ლიტერატურის საზოგადოება, თავმჯდომარე
* საქართველოს მეცნიერებათა აკადემია, აკადემიკოსი (1974-)
*ქართული სალიტერატურო ენის ნორმათა დამდგენი მუდმივი სახელმწიფო კომისია, წევრი
*ქსე-ე-ს ენათმეცნიერების საბჭო, თავმჯდომარე

## ნაშრომები
*„ძიებანი ქართული დიალექტოლოგიიდან“, სამეცნიერო-მეთოდური კაბინეტის გამომცემლობა, თბილისი, 1954.
*„ქართული დიალექტების ქრესტომათია ლექსიკონითურთ“, სამეცნიერო-მეთოდური კაბინეტის გამომცემლობა, თბილისი, 1956.
*„ქართული სალიტერატურო ენის ისტორიისათვის“, საბჭოთა საქართველო, თბილისი, 1959.
*„ნიკო მარი — ქართული კულტურის მკვლევარი“, ნაკადული, თბილისი, 1965.
*„ენა და ლიტერატურა“, ლიტერატურა და ხელოვნება, თბილისი, 1965.
*„აკაკი შანიძე“, უნივერსიტეტის გამომცემლობა, თბილისი, 1967.
*„ქართული დიალექტოლოგიური ძიებანი“, განათლება, თბილისი, 1970.
*„ქართველ კლასიკოსთა ენობრივი მემკვიდრეობა“, საბჭოთა საქართველო, თბილისი, 1971.
*„კავშირები ქართულ ენაში“, უნივერსიტეტის გამომცემლობა, თბილისი, 1973.
*„ლიტერატურულ-ენათეცნიერული ნარკვევები“, მერანი, თბილისი, 1974.
*„ქართული დიალექტოლოგიის მასალები“, განათლება, თბილისი, 1974.
*„ქართული დიალექტოლოგიის მასალები“, განათლება, თბილისი, 1974.
*„საენათმეცნიერო საუბრები“ (მეორე შევსებული გამოცემა), თბილისი, მეცნიერება,1975
*„ბასკები და ქართველები“, საბჭოთა საქართველო, თბილისი, 1982.
*„საენათმეცნიერო საუბრები“, ნაკადული, თბილისი, 1982.
*„ნიკო მარი, ქართული კულტურის მკვლევარი“, მეცნიერება, თბილისი, 1985.
*„სიტყვის ცხოვრება“, მერანი, თბილისი, 1988.
*„რთული წინადადების პრობლემა ქართულ ენაში, კავშირებისა და საკავშირებელი სიტყვების საფუძველზე“, მეცნიერება, თბილისი, 1989.

## ლიტერატურა
## რესურსები ინტერნეტში
კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:ქართველი ენათმეცნიერები
კატეგორია:დაბადებული 15  აგვისტო
კატეგორია:დაბადებული 1911
კატეგორია:გარდაცვლილი 14 დეკემბერი 
კატეგორია:გარდაცვლილი 1994
კატეგორია:ხონის მუნიციპალიტეტში დაბადებულები
კატეგორია:ქართველი რუსთველოლოგები
შოთა
კატეგორია:ოქტომბრის რევოლუციის ორდენის კავალრები
კილკისის ნომი

**კილკისის ნომი** () — ნომი საბერძნეთში, ცენტრალური მაკედონიის რეგიონში, . ნომის დედაქალაქია — ქალაქი კილკისი. ჩრდილოეთიდან ესაზღვრება მაკედონიის რესპუბლიკას, სამხრეთით — სალონიკს, დასავლეთით — პელას, აღმოსავლეთით — სერეს.

* მოსახლეობის რაოდენობა — 89 056 ადამიანი.
* ფართობი — 2519 კმ².

## იხილეთ აგრეთვე 
* საბერძნეთის ნომები

## რესურსები ინტერნეტში 
* ოფიციალური საიტი

კატეგორია:საბერძნეთის ნომები
პიერია

**პიერია** () —  ნომი საბერძნეთში, ცენტრალური მაკედონიის რეგიონში, . ნომის დედაქალაქია — კატერინი.  პიერიაში არის მრავალი არქეოლოგიური ძეგლი: დიონი (Δίον), პიდნა (Πύδνα), პლატამონასი (Πλαταμώνας).პიერიას ნომის სამხრეთით მდებარეობს საბერძნეთში ყველაზე დიდი მწვერვალი — ოლიმპო. ნომის დასავლეთი ნაწილი მთაგორიანი. ეს რეგიონი არის პლაჟის ტურიზმისა და ეკოტურიზმის ერთ-ერთი ცენტრი საბერძნეთში, ასევე ალპინიზმისა და სათხილამურო სპორტის.

* მოსახლეობის რაოდენობა — 129 846  ადამიანი
* ფართობი —1516 კმ²

## მუნიციპალიტეტები
პერიფერიული ერთეული პიერია იყოფა 3 მუნიციპალიტეტად.
მარცხნივ|90 პქ

## იხილეთ აგრეთვე
* საბერძნეთის ნომები

## რესურსები ინტერნეტში
* ოფიციალური საიტი 

კატეგორია:საბერძნეთის ნომები
სტრუმა

**სტრუმა** ( , **სტრიმონი**) — მდინარე ბულგარეთსა და საბერძნეთში. სიგრძე 415 კმ, აუზის ფართობი 17,300 კმ². მდინარის 290 კმ მონაკვეთი ბულგარეთის ტერიტორიაზეა. სათავე აქვს ვიტოშის მასივის სამხრეთ-დასავლეთ კალთებზე. ერთვის ეგეოსის ზღვის სტრიმონის ყურეს. წყალუხვია თებერვალ-ივნისში, წყალმცირეა აგვისტო-სექტემბერში. წყლის საშუალო ხარჯი ბულგარეთის საზღვართან ახლოს 80 მ/წმ³. მაქსიმალური დაახლოებით 500 მ/წმ³. 

იყენებენ სარწყავად. სტრუმის ხეობაშია ქალაქები: კიუსტენდილი, ბლაგოევგრადი (ბულგარეთი), სერე (საბერძნეთი). მდინარის წყალი გამოიყენება სარწყავად. ბულგარეთის ფარგლებში სტრუმაზე მდებარეობს სტუდენის წყალსაცავი. 

ძველი ბერძნული ქალაქი ამფიპოლისი წარმოქმნილი იყო სტრუმის შესართავის ადგილას. ძვ. წ. 480 წელს როდესაც ქსერქსე I-მა საბერძნეთში შეჭრა განახორციელა გადალახა მდინარე სტრიმონი (სტრუმა). ქსერქსე I-მა მდინარის ღმერთს მსხვერპლად შესწირა ცხრა ვაჟიშვილი და ცხრა ქალიშვილი. ალექსანდრე მაკედონელმა ძვ. წ. 479 წელს გაანადგურა ქსერქსეს არმია ენეა ოდოისთან ახლოს. 

ძველ ბერძნულ მითოლოგიაში სახელწოდება სტრიმონი იყო ჰიდრონიმი, რომელიც ეფუძნებოდა მითურ თრაკიის მეფეს, რომელიც მდინარეში დაიხრჩო. 

## იხილეთ აგრეთვე
* საბერძნეთის მდინარეების სია

## რესურსები ინტერნეტში
## სქოლიო
კატეგორია:ბულგარეთის მდინარეები
კატეგორია:საბერძნეთის მდინარეები
გალიკოსი

**გალიკოსი** () — მდინარე საბერძნეთში. სათავე აქვს კრუსის მთების სამხრთეთ კალთაზე. საერთო სიგრძე დაახლოებით 65 კმ. აუზის ფართობი 930-იდან 1022 კმ²-მდე.
მიედინება სამხრეთისაკენ, გაივლის რა ქალაქ კილკისს, შეერთვის თერმეკოსის ყურეს სანდოსსა და სალონიკს შორის. 

ნალექების საშუალო წლიური რაოდენობა ზემო მონაკვეთში შეადგენს 480 მმ-ს, რომელთაგან 70 % მოდის ოქტომბრიდან მაისის ჩათვლით. 

## იხილეთ აგრეთვე
* საბერძნეთის მდინარეების სია

## რესურსები ინტერნეტში
* მდინარე გალიკოსი 

## სქოლიო
კატეგორია:საბერძნეთის მდინარეები
ცენტრალური საბერძნეთი

**ცენტრალური საბერძნეთი** () — ისტორიულ-გეოგრაფიული რეგიონი საბერძნეთის ცენტრალურ ნაწილში. გვიანდელი შუა საუკუნეების საბერძნეთში ოსმალთა ბატონობის დროს, ტერიტორია ცნობილი იყო როგორც რუმელია (). ეს დასახელება სასაუბრო თურქულში დღემდე გამოიყენება.

ცენტრალური საბერძნეთი 1987 წლის რეფორმამდე საბერძნეთის ადმინისტრაციული რეგიონი იყო, ამჟამად კი მისი ტერიტორია სამი პერიფერიის შემადგენლობაშია მოქცეული: უდიდესი ნაწილი ეკუთვნის ცენტრალური საბერძნეთის პერიფერიას, რომელიც მთლიანად ცენტრალური საბერძნეთის რეგიონის ტერიტორიაზე მდებარეობს, ხოლო დანარჩენი ნაწილები დასავლეთ საბერძნეთის და ატიკას პერიფერიების შემადგენლობაშია.

ცენტრალურ საბერძნეთის პერიფერიაში შედის 6 ნომი:
* ევბეის ნომი
* ევრიტანია
* ფტიოტიდა
* ფოკიდა
* ბეოტია

პერიფერიის ცენტრია - ქალაქი ლამია.

## გეოგრაფია
### მთები
ცენტრალური საბერძნეთი ყველაზე მთიანი რეგიონია საბერძნეთში. ცხრილში მოცემულია უდიდესი მთები:

### ქალაქები
*ათენი

*ლამია

*ჩალკიდა

*აგრინიო

*თებე

*ლივადეია

## იხილეთ აგრეთვე
*საბერძნეთის ადმინისტრაციული დაყოფა
*საბერძნეთის პერიფერიები

## რესურსები ინტერნეტში
* ოფიციალური საიტი

კატეგორია:ცენტრალური საბერძნეთი
პლოტინე

**პლოტინუსი** () (დ. 204/205 — გ. 270) — ანტიკური მსოფლიოს ერთ–ერთი დიდი ფილოსოფოსი, ნეოპლატონიკოსი, ნეოპლატონიზმის უმნიშვნელოვანესი წარმომადგენელი. მისი თეორიის სისტემაში სამი ცნება გამოიყოფა: ერთადერთი, ინტელექტი და სული. მისი მასწავლებელი ამონიუს საკასი იყო. იგი პლატონური ტრადიციის მიმდევარია. მე-19 საუკუნეში ისტორიკოსებმა მოიგონეს ტერმინი ნეოპლატონიზმი და დაუკავშირეს იგი პლოტინუსსა და მის ფილოსოფიას, რომელსაც გვიან ანტიკურ ხანაში უზარმაზარი გავლენა ჰქონდა. პლოტინუსის ბიოგრაფია, ძირითადად, პორფირიუსის წინასიტყვაობიდან არის ცნობილი, რომელიც მან პლოტინუსის *ენეადებს* დაურთო. მისი მეტაფიზიკური ნაწერები საუკუნეების განმავლობაში ახდენდა გავლენას პაგანისტებზე, ქრისტიანებზე, ებრაელებზე, ისლამისტ და გნოსტიკ მეტაფიზიკოსებსა და მისტიკოსებზე.

## ბიოგრაფია 
დაიბადა ლიკოპოლისში, ქვემო ეგვიპტეში. ადრეული წლები გაატარა ალექსანდრიაში, თავის დროზე მეცნიერებისა და კულტურის ერთ-ერთ უმსხვილეს ცენტრში. 231/232-242 წლებში სწავლობდა ფილოსოფოს ამონიუს საკასთან (რომლის მოსწავლე ასევე იყო ორიგენიც, ქრისტიანული ეკლესიის ერთ-ერთი მასწავლებელი). 242 წელს, რათა გაცნობოდა ირანულ და ინდურ ფილოსოფიას, იმპერატორ გორდიანე III-ს ირანულ ლაშქრობაში გაჰყვა. 243/244 წელს დაბრუნდა რომში, სადაც დააარსა საკუთარი სკოლა და დაიწყო მასწავლებლობა. აქ შეიკრა მისი მიმდევრების წრე, რომელიც საზოგადოების სხვადასხვა ფენასა და ნაციონალობას აერთიანებდა. 265 წელს იმპერატორ გალიენის მფარველობის ქვეშ, წარუმატებელი აღმოჩნდა მცდელობა განეხორციელებინა პლატონის სახელმწიფოს იდეა — დაეარსებინა ფოლოსოფოსების ქალაქი, პლატონოპოლისი, რომელიც რელიგიური აზროვნების ცენტრი იქნებოდა. 259/260 წელს, უკვე ხანდაზმულობაში დაიწყო თავისი სწავლებებისთვის წერილობითი ფორმის მიცემა. პლოტინუსის ფრაგმენტულ ჩანაწერებს პორფირიუსმა გაუკეთა რედაქტირება, თავი მოუყარა და გამოსცა. პორფირიუსმა ისინი ექვს ნაწილად დაყო, თითოეული დანაყოფი — ათ ნაწილად (აქედან მოდის მოდის პლოტინუსის 54 ტრაქტატის სახელწოდებაც — *ენეადები*, αἱ *Ἐννεάδες*, *ათიანები*).

## რესურსები ინტერნეტში 
* პლოტინე - მარადისობისა და დროისათვის, ქართულად 
* პლოტინუსის ტრაქტატის რუსული და ბერძნული ტექსტები „შორსმჭვრეტელობაზე“.
* პლოტინუსი. ენეადები. 

## სქოლიო
კატეგორია:ძველი ბერძენი ფილოსოფოსები
კატეგორია:დაბადებული 205
კატეგორია:გარდაცვლილი 270
კატეგორია:ნეოპლატონიზმი
კატეგორია:გონების ფილოსოფოსები